 Ọrọ owo naa lo da awuyewuye yii silẹ. Alaga ileeṣẹ NIPOST, Arabinrin Maimuna Abubakar, lo kọkọ fi ọrọ sita pe ajọ FIRS, n gba ojuṣe NIPOST ṣe, nipa tita ontẹ ijọba fun fifi ẹru ranṣẹ, postage stamp. End of Twitter post, 1 Arabinrin Maimuna sọ pe ọna ti ko tọ ni FIRS n gba ta ontẹ naa ko ba ofin mu. O sọ pe NIPOST nikan lo ni aṣẹ lati ta a, tabi gba ileeṣẹ ti yoo maa ba a ta. Kinni o sọ ọrọ yii si ni, iṣọrọ nigbesi ni ileeṣẹ FIRS fi ọrọ naa ṣe. Oludari ẹka ibaraẹnisọrọ nileeṣẹ FIRS, Abdullahi Ismaila Ahmad, to fi esi naa sita sọ pe rọ òpè ati alaini oye ni Arabinrin Abubakar sọ, ati pe awọn ko ba ma fun ni esi, ṣugbọn pataki ọrọ naa lo mu ki oun fun ni esi. VAT: Kò sí àǹfàní kankan tí ìjọba ti ṣe fún mi sẹyìn O ni o ṣeni laanu pe Alaga ileeṣẹ NIPOST ko mọ iyatọ laarin iwe ontẹ postage stamp ati owo ori Stamp Duty, ti ijọba ni ki FIRS o ma a gba fun fifi iwe ranṣẹ. Iyalẹnu lo jẹ fun wa pe ọdọmọbinrin to ni anfaani banta-banta lati jẹ adari NIPOSt, bọ si gbangba lati ta ẹrẹ si aṣọ ala ileeṣẹ FIRS ati ile aṣofin to ṣe ofin to gbe ileeṣẹ mejeeji kalẹ. Oni oun rọ awọn ọmọ Naijiria, lati ma a gbọ ọrọ ijọgbọn, ati aṣinilọna ti Arabinrin Maimuna Abubakar, sọ ni gbangba. Bakan naa lo sọ pe ileeṣẹ FIRS, yoo ri daju pe gbogbo awọn to ba lọwọ ninu inakuna owo ti NIPOST n pa lori Stamp duties to n gba lọna aitọ, fi oju wina ofin. Igba akọkọ kọ niyii ti awọn ileeṣẹ ijọba Naijiria n fi ija pẹẹta lori ayelujara, lori ọrọ ti ọpọ gbagbọ pe o yẹ ki wọn o yanju ni ikọkọ. Nipost, tíí ṣe orogún wa, kò lẹtọọ láti díye lé wa - Iléeṣẹ abáni fi ẹrù ránṣẹ yarí Ọkan lara awọn onileesẹ abani fi ẹrun ransẹ ti salaye pe, bi igba ti wọn fẹ ẹ fi ara ni araalu, ni afikun owo fawọn onileesẹ naa. Ọgbẹni Adewale Adeniran, lasiko to n ba BBC Yoruba sọrọ lori igbesẹ ijọba naa ni, eyi yoo mu ki afikun owo ọjà ati iye ti wọn n ba ni fi nkan ránṣẹ. Miliọnu meji owo ìwé àṣẹ ti wọn ni ka ma a san ti pọju fun awọn to n ba n fi nkan ránṣẹ labẹle ni Naijiria. Àwọn iròyin tì ẹ leè ní ìfẹ síí: Ọrọ naa da bi igba ti wọn ko fẹ ki awọn ọdọ ri isẹ ṣe ni. Ọgbẹni Adewale sọ pe, kii ṣe pe awọn ni ki ijọba mase gba owó, sugbọn o yẹ ki wọn o ṣe diẹ diẹ ni. Aikoju oṣuwọn ileesẹ NIPOST lo mu ki awọn ileesẹ abani fi nkan ránṣẹ kee kee ke bẹrẹ ni Naijiria. Africa Eye: Coronavirus di adákẹjà ní Somalia, ikú ọwọọwọ ń peléke si Ka ni wọn n ṣe iṣẹ wọn daadaa ni, ko ni i ribẹ. Bakan naa, ko yẹ ko jẹ NIPOST ni yoo ma a mojuto bi awọn ileesẹ yii ṣe n sisẹ, nitori pe oun fúnra rẹ jẹbi. Abi eelo ni awọn paapa ń san si apo ijọba lọdun? Ero Arabinrin Esther Ojo, toun naa jẹ onileesẹ abani fi ẹru ransẹ, nipa igbesẹ ijọba naa, ko yatọ si ti akẹẹgbẹ rẹ. O sọ fun BBC pe, ajọ NIPOST ni lati salaye nnkan ti owo naa wa fun, nitori pe ijọba ipinlẹ Eko ati awọn ijọba ibilẹ, naa n gba owó lọwọ àwọn. Aisi isẹ nilu lo mu wa bẹrẹ isẹ abani fi nkan ránṣẹ. Owo ti a n pa lọdun, ko to miliọnu meji ti NIPOST sọ pe ka mu wa. Wọn ni isẹ wa lara ni. A bẹ wọn, ki wọn o ba wa mu adinku ba. Àwọn iléesẹ abáni fi ẹrù ránṣẹ bẹrẹ ìyaṣẹlódì tako àfikún owó Nipost Agbarijọpọ ẹgbẹ awọn ileesẹ to n báni fi nkan ránṣẹ logistics, ti bẹrẹ iyansẹlodi lọjọ Aje. Eyi ko sẹyin ofin tuntun ti ileesẹ ìjọba Naijiria to wa fun fifi nkan ránṣẹ, NIPOST, fi sita pe awọn ileesẹ naa yoo ma san awọn owo kan bayii. Àwọn iròyin tì ẹ leè ní ìfẹ síí: Diẹ lara awọn ileesẹ naa to fi ikede si oju opo ayelujara Instagram wọn sọ pe, iyansẹlodi naa tun jẹ ọna ti awọn fẹ ẹ fi tako bi awọn oṣiṣẹ ajọ amusẹya task force atawọn oṣiṣẹ ijọba ibilẹ, ṣe n gba owó ti ko tọ ọ lọwọ wọn. Opin ọsẹ to kọja ni ileesẹ NIPOST fi ikede naa sita. Lati igba naa si ni awuyewuye ti n waye lori rẹ. NIPOST sọ pe ofin tuntun naa yo ṣe iranlọwọ fun awọn ojulowo ileesẹ abani fi nkan ránṣẹ. Àwọn ileesẹ abani fi nkan ránṣẹ nla ni ofin wà fun tẹlẹ, sugbọn ni bayii ti awọn ileesẹ kéékèèké ti darapọ mọ wọn, ofin naa ti gba afikun ati atunse.  A gbe igbesẹ yii lati mu ki awọn ileesẹ keekeeke o le dagba, ati fun aabo ẹrù awọn onibaara wọn.  Ofin tuntun naa ni yoo risi eto iforukọsilẹ, gbigba ontẹ ijọba, owo ori, ati ilana fun iṣẹ ṣíṣe. Botilẹjẹ pe Minisita fun eto ibaraẹni sọrọ ati eto ọrọ aje lori ayelujara Isa Pantami, sọ pe ki ileesẹ NIPOST, dawọ duro lori ofin naa, NIPOST kò ti i kede boya oun ti ṣe bẹ ẹ. Pantami sọ pe igbesẹ NIPOST tako ọrọ ajọ sọ to wa laarin oun ati awọn oludari NIPOST. Mínísítà àti iléèṣẹ Nipost ń jiyàn lórí àfikún owó ìfìwéránṣẹ tuntun Ijọba apapọ ni òun kò lọwọ sí àfikún owó tí ilé iṣẹ NIPOST ń gberò láti fi lé owó àwọn ilé iṣẹ tó ń ba ènìyàn fí ẹrù jíṣẹ, tí ilé iṣẹ Nigerian Postal Service kédé láìpẹ yìí. Mínísítà fún ìbáraẹni sọrọ àti ètò ọrọ ajé, Isa Pantami, ló sọ èyí di mímọ nínú ọrọ to kọ sórí àtẹjíṣẹ twitter rẹ lówùrọ sátide. Ó ní àfikún owó náà kò sí nínú ǹkan tí òun búwọlù fún wọn ní ọjọ Jímọ, ọjọ kẹrìnlélógún oṣù kéje ọdún yìí. Ó fi kun pé, òún sọ fún alága NIPOST àti àdari ilé iṣẹ náà lọjọ Ẹtì pé, kí wọn ṣì dá ìfilọlẹ rẹ dúró náà kí wọn sí fí abájáde wọn ránṣẹ si ilé iṣẹ tọ n dari wọn lọjọ Ajé. Hospital Wedding: Oṣù kan péré ni Tash fi ṣe ìgbéyàwó pẹlú Simon kó tó kú Afíkún owó láti bẹrẹ ilé iṣẹ ìfẹrù ránṣẹ, yóò mú kí fífí ẹrù ránṣẹ láti ibì kan sí omíran gbé owó lórí síi ní orílẹ -èdè Nàìjíríà. Ọpọ ọmọ Nàìjíríà sì ti bẹrẹ sí ni gba ọrọ náà bí ẹni gba igbá ọtí lórí ayélujára. Kí ló dé tí wọn ṣe fi owó kún NIPOST? Gẹgẹ bí NIPOST ṣe sọ, àwọn ilé iṣẹ bi DHL, UPS àti FEDEX tí wọn máa ń báni fẹrù ránṣẹ sí òkè òkun tàbi gba ẹrù wá láti òkè òkún, yóò maa san ogún mílíọnù náírà, tí wọn bá fẹ gba ìwé àṣẹ láti bẹrẹ irú ilé iṣẹ bẹẹ. Wọn yóò sì maa san mílíọnù mẹjọ náírà lati sọ ìwé àṣẹ wọn dọtun lọdọọdún. Àwọn ilé iṣẹ tó jẹ pe abẹlé ni wọn tí ń ṣe iṣẹ tiwọn, yóò maa san mílíọnù mẹwàá Náírà láti gba ìwé àṣẹ, tí wọn yóò sì máa san mílíọnù mẹrin náírà láti sọ ìwé àṣẹ wọn dọtun lọdọọdún. Ilé iṣẹ NIPOST sọ pé ìlànà tuntun yìí ní láti ran àwọn ojúlówó ilé iṣẹ ìbáni fẹrù ranṣẹ lọwọ àti láti le àwọn ilé iṣẹ arúmọjẹ tó ń ṣe irú iṣẹ náà wọle, kí ààyè le gba àwọn ojúlówó . Agbẹnusọ ilé iṣẹ náà, Franklin Alao, nínú àtẹjáde tó fi síta fún àwọn NPO lọjọ Ẹti ló ti sàlàyé pé, àwọn tó jẹ ojúlówó oníṣẹ ìfẹrù ránṣẹ, to mọ ìtumọ iṣẹ yìí, kò ni bá wọn sí nídi irú ìfẹhónú hàn bẹẹ. Ìlànà tuntun yìí kìí ṣe láti mú kí nǹkan nira fún àwọn olókoòwò kéékèèké, sùgbọn láti mu ìdàgbàsókè bá wọn ni, yóò túbọ mú ki àwọn ti o ni nǹkan ṣe lé fa ojú àwọn oníbàárà wọn mọra síi ni Ó ní ilé iṣẹ ìbáraẹnisọrọ àti ètò ọrọ ajé ló fún àwọn ni àsẹ fún ìlànà yìí, ti wọn si pee ni èyí to ṣe pàtàkì láti mójú tó, ki àwọn náà to gba láti kédé rẹ. Ó ní èyí sì gbà ọpọlọpọ èrò kí àwọn tó fẹnukò lórí àwọn owó tí àwọn fi síta. Ọpọ àwọn ènìyàn ló ti bọ sórí ayélujára láti fẹhónú hàn lórí ìgbéṣẹ tuntun yìí, wọn ni ìgbésẹ yìí lé lé àwọn olókoòwò kéékèké wọlé. Báwo ní èyí yóò ṣe kan ọlọdani àti àwọn olókoòwò? Nítori àjàkálẹ ààrùn Coronavirus, ti ètò kónílé o gbélé sì wà, ọpọ àwọn olókoòwò ló n ló àwọn ilé iṣẹ ìfẹrujíṣẹ láti tẹsíwájú nínú ọrọ ajé wọn. Bí owó àwọn ènìyàn yìí bá ga sí, ó túmọ si pé, owó ọja yóò wọn sii. Àwọn ara ìlú yóò maa san owó gọbọi fún ọjà ti wọn ba ra nítori owó ti wọn fi n gbe ọjà wọlé. Èyí tún túmọ si pé, àwọn ènìyàn kò ni máa rajà láti ọnà jínjìn mọ nítori owó ati fí ránṣẹ yóò ti pọ jù. Ọpọ àwọn tó ń ṣiṣẹ yìí ni yóò pàdánù iṣẹ wọn ti àwọn ènìyàn kò bá ra ọjà tó nílò láti fi ránṣẹ si ibò míràn. Ori ayelujara Twitter ti n gbona janjan lẹyin ti ileeṣẹ ijọba apapọ to n mojuto ọrọ owo ori, ati ileeṣẹ abanifi nkan ranṣẹ NIPOST, fi ọrọ kobakungbe ranṣẹ si ra wọn. : NIPOST àti FIRS ń fi ọrọ kòbákùngbé tú ara wọn làṣìírí lórí ayélujáraTwitter 